**ROMÂNIA**

**JUDEȚUL SATU MARE**

**CONSILIUL LOCAL AL**

**COMUNEI ORAȘU NOU**

HOTĂRÂREA

Nr. 16/2022

privind aprobarea **Programului anual pentru acordarea de finanţări nerambursabile** și a Regulamentelor privind regimul finanţărilor nerambursabile din fondurile bugetului local al comunei Orașu Nou, alocate pentru activități nonprofit de interes local în domeniile: cultural, sportiv și culte religioase

Consiliul Local al comunei Orașu Nou, județul Satu Mare, întrunit în ședință ordinară în data de 28.02.2022;

 Având în vedere:

- referatul de aprobare al primarului comunei, înregistrat sub nr. 928/22.02.2022;

- raportul de specialitate întocmit de Serviciul financiar, achiziții publice și autorizarea desfășurării activității de transport local, înregistrat sub nr. 929/22.02.2022;

- avizele comisiilor de specialitate ale Consiliului local;

 Ținând seama de dispozițiile:

-art. 15 din Legea 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările si completările ulterioare;

- Instrucțiunile privind conținutul, forma de prezentare și structura programelor elaborate de ordonatorii principali de credite în scopul finanțării unor acțiuni sau ansamblu de acțiuni, aprobate prin Ordinul MFP nr. 1159/2004;

-O.G. nr.51/1998 privind îmbunătăţirea sistemului de finanţare a programelor şi proiectelor culturale, cu modificările şi completările ulterioare,

-Legea nr.69/2000 privind Legea educaţiei fizice şi sportului,cu modificările şi completările ulterioare,

- Ordinul nr. 664/2018 privind finanţarea din fonduri publice a proiectelor şi programelor sportive, precum si HG nr.1447 /2007 privind aprobarea normelor financiare pentru activitatea sportivă, actualizata

- O.G. nr. 82/2001 privind stabilirea unor forme de sprijin financiar pentru unitătile de cult aparținand cultelor religioase din Romania;

- H.G. nr. 1470/2002 privind aprobarea Normelor metodologice pentru aplicarea prevederilor Ordonantei nr. 82/2001 privind stabilirea unor forme de sprijin financiar pentru unitațile de cult aparținand cultelor religioase din Romania, republicată, cu modificările și completările ulterioare;

 Luând în considerare HCL Orașu Nou nr. 23/21.04.2021 privind aprobarea bugetului local de venituri şi cheltuieli al comunei Orașu Nou, pentru anul 2021;

 Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

 În temeiul prevederilor art. 129, alin. (2), lit. b, lit. d) alin. (4) lit.a), alin. 7 lit.d), e), f), alin.8 lit a), art. 139 alin.3, lit.a), art. 196, alin. 1, lit. a din Ordonanţa de Urgenţă nr. 57/ 2019 privind Codul administrativ, cu modificările şi completările ulterioare,

**HOTĂRĂŞTE**

Art. 1. (1) Se aprobă Programul anual pentru acordarea de finanţări nerambursabile din bugetul local al comunei Orașu Nou, în anul 2022, după cum urmează

|  |  |  |  |
| --- | --- | --- | --- |
| **Nr crt** | **Domeniu de activitate** | **Buget prevăzut** **(mii lei)** | **Sursa de finanțare: din bugetul propriu al comunei,** **pe anul 2022** |
| 1 | Cultură | 70 | Capitolul 67, titlul 59 |
| 2 | Sport | 250 | Capitolul 67, titlul 59 |
| 3 | Culte religioase | 110 | Capitolul 67, titlul 59 |

  **(2)** Finanţarea nerambursabilă acordată din fonduri publice unui beneficiar se va face în baza unui Contract de finanțare nerambursabilă încheiat între Comuna Orașu Nou, reprezentată legal de către Primar şi beneficiar, în urma aplicării procedurii selecţiei publice de proiecte.

Art. 2. Cu ducerea la îndeplinire a prezentei hotărâri se încredinţează primarul comunei Orașu Nou, Comisia de evaluare şi selecţionare a solicitărilor de finanţări nerambursabile din fonduri publice, Comisia de soluţionare a contestaţiilor, precum Serviciul financiar, achiziţii publice și autorizarea desfășurării activității de transport local.

Art. 3. Prezenta hotărâre se comunică:

- primarului comunei Orașu Nou,

- Instituţiei Prefectului Judeţului Satu Mare,

- Serviciului financiar, achiziţii publice și autorizarea desfășurării activității de transport local.

Orașu Nou la 28.02.2022

 **Președinte de ședință, Contrasemnează,**

 **Gheorghe COPIL Secretar general,**

 **Sonia-Teodora Stan**

*nr. total al consilierilor în funcție: 13*

*nr. total al consilierilor prezenți: 11*

*nr. total al consilierilor absenți: 2*

*nr. total al consilierilor care participă la dezbateri și la vot:10*

*voturi pentru: 10*

*voturi împotrivă: 0*

*abțineri: 0*